புஷ்கலாவதி

புஷ்கலாவதி (Pushkalavati) (பஷ்தூ  மற்றும்  பண்டைய பரத கண்டத்தின் வடமேற்கில் கிமு 6-ஆம் நூற்றாண்டிற்கு முன்னிருந்த காந்தார நாட்டின் தலைநகரம் ஆகும். கிமு இரண்டாம் நூற்றாண்டு வரை, அகாமனிசியப் பேரரசின் கிழக்குப் பிரதேசத்தில் புஷ்கலாவதி நகரம் சிறப்புடன் விளங்கியது.

தற்போது பாகிஸ்தான் நாட்டின் கைபர் பக்துன்வா மாகாணத்தின் சார்சத்தா மாவட்டத்தின் தலைநகரான சார்சத்தா நகரத்தில் பாயும் சுவாத் ஆறு-காபுல் ஆறுகள் கலக்குமிடத்தில் புஷ்கலாவதி நகரத்தின் தொல்லியல் களத்தை  புஷ்கலாவதிகண்டறியப்பட்டது.

பண்டைய வரலாற்றில் புஷ்கலாவதி
சொராஷ்டிரிய சமய வேத நூலான அவெத்தாவில், புஷ்கலாவதி நகரத்தைச் சுற்றிய பகுதிகளை, கடவுள் அகுரா மஸ்தா படைத்தார் எனக்கூறுகிறது. பாக்திரியாவின்  மணிமகுடம் என அழைக்கப்படும் புஷ்கலாவதி நகரம், பண்டைய தட்சசீலத்தின் அருகில் உள்ளது.

பெயர்க்காரணம்
சமஸ்கிருத மொழியில் புஷ்கலாவதி (पुष्कलावती) எனில் தாமரை போன்ற வடிவில் அமைக்கப்பட்ட நகரம் எனபொருளாகும். இராமாயணக் காவியத்தின்படி, இராமரின் தம்பியான பரதனின் மகன் புஷ்கலன்  என்பவர் நிறுவியதாக அறியப்படுகிறது.

புஷ்கலாவதியின் சிதிலங்கள்

 

பண்டைய புஷ்கலாவதி நகரத்தில் பால ஹிசார் போன்ற இரண்டு தொல்லியல் களங்களில் சிதிலமடைந்த கிமு 2-ஆம் நூற்றாண்டின் பௌத்தச் சிற்பங்கள்,  தூபிகள், விகாரைகள் அகழ்வாய்வுகளில் கண்டறியப்பட்டது. மேலும் இத்தொல்லியல் களத்தில் கிமு 1420-1160 மற்றும்  கிமு 1400 - 800 காலத்திய மெருகூட்டப்பட்ட சிவப்பு மட்பாண்டங்கள் கண்டறியப்பட்டது.   இரண்டாம் அகழ்வாய்வில் கிமு 500 ஆண்டுகளுக்கு முந்தைய சிவப்பு மட்பாண்ட அகண்ட கிண்ணங்கள் கண்டறியப்பட்டது.

கிமு ஆறாம் நூற்றாண்டின் அகாமனிசியப் பேரரசின் கிழக்கில் உள்ள  காந்தார மாகாணத்தின்  மையமாக புஷ்கலாவதி நகரம் விளங்கியது. பண்டைய புஷ்கலாவதி நகரத்தின் தொல்லியல் களத்தை முதன்முதலில் 1902-இல் பிரித்தானிய தொல்லியல் அறிஞர்  ஜான் மார்ஷல்  அகழ்வாய் மேற்கொண்டார். 1962-இல்  மோர்டைமர் வீலர் அகாமனிசியப் பேரரசின் தொல்லியல் எச்சங்களை கண்டறிந்தார்.

இதனையும் காண்க
 பௌத்த தொல்லியற்களங்கள்
 சார்சத்தார் மாவட்டம்

மேற்கோள்கள்

வெளி இணைப்புகள்
 Investigating ancient Pushkalavati Pushkalavati Archaeological Research Project
 Map of Gandhara archaeological sites, from the Huntington Collection, Ohio State University (large file)
பண்டைய நகரங்கள்
வடமேற்கு எல்லைப்புற மாகாணம்
பாகிசுத்தானில் உள்ள தொல்லியல் களங்கள்
கைபர் பக்துன்வா மாகாணம்
பாக்கித்தானின் மாவட்டங்கள்
பௌத்த தொல்லியற்களங்கள்